****

***Anders Matthesen åbner efter opfordring fra fans op for to ekstra ‘ANDEN BRINGER UD’-shows i Falkoner Salen den 19. oktober!***

***Tidligere på måneden kunne Anders Matthesen glæde sine Københavner-fans med ni eksklusive shows på Andens hjemmebane Frederiksberg i den nyrenoverede Falkoner Salen. Efterspørgslen har været usædvanligt stor, da Matthesen denne gang kun har udbudt 16.000 billetter imod de sædvanlige knap 100.000. Dette har været til stor ærgrelse hos de mange fans, der ikke fik sikret sig billet til et af de ni shows, der omtales som ’det sjoveste nogensinde’. Efter opfordring fra fans, kan Anders nu glæde dem, der ikke nåede at få billet, med to ekstra shows den 19 oktober. Billetsalget åbner i dag kl. 12.00.***

Anders Matthesen har det sidste halve år har været på Danmarksturné med sit nye show ANDEN BRINGER UD, hvor han for første gang har serviceret resten af landet, før han den 18. august “vendte hjem” til Frederiksberg, København med ni helt eksklusive shows i den nyrenoverede Falkoner Salen. Nu kan Anders glæde Københavnerfansene med to ekstra shows den 19. oktober! Han fortsætter herefter sin turné, der kun kan opleves rundt i landet til og med november.

Nok udvider Matthesen nu med to ekstra Københavner-shows, men det bliver så også de to allersidste i København i denne omgang. Matthesen udtaler selv:

*“Det var slet ikke meningen, at Showet skulle til København, da jeg jo har turneret i byens randområder siden januar. Men så stod Falkoner Salen pludselig knitrende klar og skulle prøves af, det kunne jeg altså ikke modstå. Der er desværre en masse skuffede, trofaste fans der ikke har haft mulighed for at få billet - og det må der rettes op på. Derfor laver jeg to ekstra shows den 19. oktober! Ha ha … det bliver altså ikke ved, så nu skal man være hurtig og slå til, hvis man absolut vil se det og har det på sin Bucket list … for vi åbner altså ikke flere datoer. Den 19. oktober slutter det endeligt i København.”*

**Klassisk stand-up med ”Anden” - lige til døren i hele Danmark**

Opskriften på showet i Falkoner Salen er den samme som i resten af landet: Klassisk, skarp stand-up som omdrejningspunkt - én mand, én mikrofon og dagens t-shirt. Det eneste, Anders medbringer, er 100% nærvær - og jokes, jokes, jokes, der sprøjter ud over scenekanten i et utroligt tempo, som publikum elsker Matthesen mest.

Anders Matthesen er draget på landevejen med showet ANDEN BRINGER UD - denne gang med et bombardement af jokes og ren stand-up som omdrejningspunkt. Puljen af materiale er udviklet gennem de sidste to-tre år og omhandler blandt andet, hvordan man overlever i den moderne verden, og hvordan man skal forholde sig til livet såvel som til døden. Naturligvis kun materiale, der ikke har været udgivet eller brugt i tidligere shows. Der indgår bl.a. mange af de jokes og idéer, der ikke var plads og tid til i *Anden 25* samt helt nye bits og chunks, der skrives fra dag til dag.

Det er stadig muligt at opleve det ”hemmelige” show ANDEN BRINGER UD i den splinternye Falkoner Salen, der nu har to showdage tilbage – den 7. september og den 19. oktober samt rundt omkring på landets spillesteder - foreløbigt indtil december. Billetter på www.anden.dk

Med venlig hilsen

Have Kommunikation

Tlf. 33252107

**For yderligere information, kontakt undertegnede.**

Rikke Hesselholt // 28433893 // [rikke@have.dk](mailto:rikke@have.dk)

Michael Feder // 22434942 // [michael@have.dk](mailto:michael@have.dk)

**FAKTA OM ANDEN BRINGER UD**

**Spilleplan og billetpriser**

Komplet turnéoversigt og billetbestilling på [www.anden.dk](http://www.anden.dk/)

**Profil på Anders Matthesen**

Efter et kvart århundrede på små og store standup-scener har Anders Matthesen for længst etableret sig som en af landets mest populære komikere. Hans syvende show, ”Shhh”, solgte over 100.000 billetter, og blandt hans tidligere shows finder man bl.a. ”Tal for dig selv”, ”Anden på Coke?”, ”Anders Matthesen vender tilbage...” og ”Anders”, som alle blev store anmelder- og publikumssucceser. Senest blæste han danskerne omkuld med sit spektakulære jubilæumsshow ”Anden 25”, der fyldte Royal Arena og Jyske Bank Boksen og solgte 90.000 billetter over to spilleweekender.

Foruden standup har Anders Matthesen også skabt sig et markant navn inden for film, radio og tv takket være filmsucceserne ”Terkel i knibe” og ”Sorte kugler”, en lang række bidrag til P3s Børneradio samt den prisvindende julekalender ”Jul på Vesterbro”. Han har udgivet to rapalbums, ”Soevnloes” og ”Villa Peakstate”, ligesom han har gjort sig som skuespiller på de skrå brædder som Dirch Passer i ”Kjeld og Dirch” på Nørrebro Teater og i den stærkt roste titelrolle som Simon Spies i Nikolaj Cederholms populære musical ”Simon”, der blev opført på Østre Gasværk Teater.

I 2016 debuterede Anders Matthesen som forfatter med bogen ”Ternet Ninja”. Anmelderne var vilde med bogen og den solgte over 20.000 eksemplarer. Han vandt både Blixenprisen for Bedste Lydbog samt Orlaprisen 2017 for Bedste Handling. Anders Matthesen stod også i spidsen for den anmelderroste, animerede filmudgave af bogen, som fik biografpremiere d. 25. december 2018, og som på seks uger solgte godt 950.000 biografbilletter og senest modtog tre Robert-priser. I 2019 har Anders både udgivet bogen *Ternet Ninja 2* og spillet korleder i komedie-filmen *De Frivillige.*